એક જ ભૂલ માણસ’ને ક્યાંથી ક્યા લઇ જઈ શકે છે તેના કરતા પણ તે ભૂલનો સાહસિક એકરાર કરવા જેટલી હિંમત અને વાસ્તવિકતા’નું ભાન એક માણસ જયારે કરે ત્યારે શું શું થાય અને શું શું વીતે , તેની જ આ દાસ્તાન છે . થોડીક , ઊલટાની આખી સ્ટોરી કહી દઉં તો પણ સ્પોઈલર નહિ કહેવાય , માટે થોડોક અણસાર આપી દઉં . . . ‘આઇવન લોક‘ [Tom Hardy] એક પ્રતિષ્ઠિત અને સિનીયર સિવિલ એન્જીનીયર હોય છે અને પત્ની તથા બે બાળકો સાથે સુખી સંસાર’માં મ્હાલતો હોય છે અને આગલી જ સવારે યુરોપ’ની એક સૌથી મોટી બિલ્ડીંગ’નાં પાયામાં જે રેકોર્ડ’બ્રેકર કોન્ક્રીટ ઠલવાવાનું હોય છે , તેનો તે ચીફ એન્જીનીયર હોય છે – મતલબ કે સુખ , સફળતા અને પ્રતિષ્ઠા’નો ત્રિવેણી સંગમ . . . પણ ભૂતકાળની એક જ ભૂલ તેને ભારે પડે છે , ઉલટાનું આ ભૂલને સ્વીકારવાનું જ તેને ભારે પડે છે ! મતલબ ?? થોડા જ મહિનાઓ પહેલા નશાની હાલતમાં થયેલા જિંદગી’નાં એકમાત્ર અફેર સ્વરૂપે તેને જાણ થાય છે કે તે સ્ત્રી’ને પ્રસુતિ’ની પીડા ઉપડી છે અને કોઇપણ ક્ષણે તે અનૌરસ સંતાન’નો પિતા બનવા જઈ રહ્યો છે